আমার কাছে নববর্ষের অর্থই হলো  ছোট্টর আমগাছে,  নতুন আমের সমাহার  দক্ষিণা জানালায় মন  মাতানো বাতাস।    আমার কাছে নববর্ষ হলো  ভোরের ঘন কুয়াশার বিদায়,  গাছে গাছে সবুজ পাতা,  আর আমার গাছের আমগুলোর  দোদুল্যমান সবুজ আভা \\    নববর্ষ ঐতিহ্য ঘেরা  শুধু পান্তা আর ইলিশ খাওয়া নয়  নতুন নবুজ সাঁজে  প্রিয় মুখের কচি হাসি।    নববর্ষ বাঙ্গালী আর বাংলাদেশের দুরন্তপনা  মেলায় মেলায় রকমারি পিঠার আয়োজন  নাগরদোলা, পাতার বাঁশি,  মন মাতানো বাউল গান।    নববর্ষ আয়নার সামনে  আমার মুখের নতুন ছবি,  প্রিয়ার খোঁপায়  জড়ানো বেলী ফুলের মালা,  অন্তরে নতুন বছরের শুভকামনা।    নববর্ষ মানে  রমনার বটমূলে প্রভাত ফেরী শেষে  বাংলার মধুর গান,  মুঠোফোনে ক্ষুদে বার্তা কিংবা  ফেসবুকে বন্ধুর রঙ্গিন শুভেচ্ছা।    আমার কাছে নববর্ষ হলো  নতুন সংগ্রাম,  যুদ্ধাপরাধীদের বিচার চাই,  স্থিতিশীল দেশ চাই,  সেই সাথে চাই একটি স্থিতিশীল মন।    আমার আমগাছ  আমার সবুজ আমগুলোর মতই,  একটি সবুজ বাংলাদেশ চাই \\